text: Politiet leder efter 75-årig dement kvinde 
  14 februar 2017 kl. 05.47
  En 75-årig dement grønlandsk kvinde er ikke set siden søndag middag. Borgere i området ved Ulvevej i Esbjerg må meget gerne tjekke haver og udhuse.
  Syd- og Sønderjyllands Politi beder nu borgerne i Esbjerg om hjælp til at finde en 75-årig grønlandsk kvinde.
  Erik Lindholdt, vagtchef, Syd- og Sønderjyllands Politi: "Kvinden er tidligere forsvundet og fundet ret forkommen, så derfor er vi bekymrede."
  Kvinden betegnes som lettere dement og er sidst set af hjemmeplejen i sin bolig på Ulvevej ved middagstid søndag.
  Politiet formoder, at kvinden er søgt længere ind mod Esbjerg centrum og beder derfor beboere i det område om at undersøge skure og udhuse.
  - Kvinden er tidligere forsvundet og fundet ret forkommen, så derfor er vi bekymrede og vil meget gerne høre fra folk, der enten har set hende eller haft kontakt til hende inden for de sidste par døgn, fortæller vagtchef ved Syd- og Sønderjyllands Politi, Erik Lindholdt, til TV SYD.
  Den 75-årige kvinde er 150 centimeter høj og almindelig af bygning. Hun har sort hår med grålige stænk og betegnes som let til bens.
  Let dement kvinde savnet - sidst set af hjemmeplejen ved bopælen Ulvevej i Esbjerg søndag ca. kl. 12.00.  #politidk
  
  OPDATERING: Kvinden er fundet i god behold. Hun havde overnattet hos bekendte.
  